Lav et referat af nedenstående tekst:

Tekst:
Holland og Belgien indfører indflyvningsforbud fra Storbritannien, efter britiske myndigheder har registreret en ny smitsom variant af coronavirus. Ifølge TV 2 mener flere eksperter, at den nye variant smitter optil 70 procent mere end normalt. Frem til den 13. december er der fundet 1.108 personer med denne type virus. Primært i det sydlige og østlige England. Men også her i Danmark er flere konstateret smittet med den særligt smitsomme type coronavirus. Det skriver Statens Serum Institut . I Danmark er der mellem den 14. november og den 3. december blevet påvist 9 tilfælde af virussen. Heraf seks i Storkøbenhavn og tre i Nordjylland på samme adresse. Der er imidlertid ikke noget der tyder på, at den nye variant af coronavirusset er mere alvorlig end andre COVID-varianter. Det oplyser Statens Serum Institut.

Referat:
En ny meget smitsom variant af coronavirus har fået flere lande til at forbyde fly fra Storbritannien. Virusvarianten er også fundet i Nordjylland.